VS002218
Datum: 2005-01-01T01:00:00.000+01:00
datum_sodbe_i_stopnje: 2011-04-19T00:00:00.000Z
podrocje: višina odškodnine za nepremoženjsko škodo
institut: kršitve pravic osebnosti
skupina: poseg v druge pravice osebnosti
fischer: ni določljiva
odskodnina: 3.100 EUR
opombe: II Ips 46/2012. Reviziji tožene stranke je bilo delno ugodeno in sodba sodišča druge stopnje spremenjena, tako da je bila odškodnina za nepremoženjsko škodo znižana s 3.950 EUR na 3.100 EUR, temu ustrezno pa spremenjena tudi odločitev o obrestnem tožbenem zahtevku.
sodisce: Vrhovno sodišče

## Oškodovanec

**Spol:**

ženska

**Starostna skupina:**

ni opredeljeno

## Škodni dogodek

Količina (kritičnih) imisij hrupa, tresljajev, onesnaženosti zaradi tovornega prometa po regionalni cesti G1-3 Pesnica – Vučja vas, je presegla običajne meje. Tožnica živi v stanovanjski hiši na Hotizi.

Stanje je trajalo 44 mesecev (od leta 2005 do 14.8.2008, ko je bil tovorni promet preusmerjen).

Hiša v katerem živi tožnica z družino je:

    od ceste oddaljena okoli 30 m, hrup je bilo čutiti v vseh prostorih enako; neposredno na cesto je z enim oknom obrnjena dnevna soba in zakonska spalnica v kateri spi tožnica z možem, drugo okno dnevne sobe pa s strani gleda na cesto. Tudi otroška soba gleda na cesto. Okna druge otroške sobe in kuhinje s strani gledajo na cesto.

    v neposredni bližini je na cesti udarna jama; kadar je tovornjak zapeljal prek nje, je počilo kot grom in hiša se je stresla

    slišalo se je, ko so tovornjaki speljevali v 3,5, km oddaljeni vasi.

## Kršitev drugih pravic osebnosti

3.100 EUR Kršitev pravice do zdravega življenjskega okolja.

Tožnica je bil v spornem obdobju brezposelna, in zato ves čas doma. Zaradi hrupa ni mogla spati, si odpočiti, zato je bila prek dne utrujena, živčna, napeta. Ni bilo mogoče gledati televizije in poslušati radia pri normalni jakosti, zato ju od leta 2004 sploh ni več prižigal, na TV so v družini gledali le še oddaje s podnapisi. Niso mogli odpirati oken in zračiti prostorov. Zaradi prometa je morala pričakati otroke, ki so prihajali iz šole pred hiše, da so jih pospremili čez cesto, ker je bilo zanje prenevarno. Komunikacija v družini je bila zaradi hrupa otežena, zato so se pogovarjali s povzdignjenim glasom. Perilo je bilo treba sušiti na podstrešju, saj je sicer smrdelo po izpušnih plinih. Nikamor se ni mogla umakniti, saj ima le hišo.

---

OZ člen 179, 182